CELEX: 62016TN0339
Language: hr
Date: 2016-06-26 00:00:00
Title: Predmet T-339/16: Tužba podnesena 26. srpnja 2016. – Ville de Paris protiv Komisije

29.8.2016   
            
            
               HR
            
            
               Službeni list Europske unije
            
            
               C 314/27
            
         Tužba podnesena 26. srpnja 2016. – Ville de Paris protiv Komisije
   (Predmet T-339/16)
   (2016/C 314/38)
   Jezik postupka: francuski
   
      Stranke
   
   
      Tužitelj: Ville de Paris (Pariz, Francuska) (zastupnik: J. Assous, odvjetnik)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Uredbu (EU) Komisije od 20. travnja 2016. br. 2016/646 o izmjeni Uredbe (EZ) br. 692/2008 s obzirom na emisije iz lakih osobnih i teretnih vozila (Euro 6);
            
         
               —
            
            
               naloži Europskoj komisiji plaćanje simboličnog iznosa od jednog eura na ime naknade štete koju je donošenje te uredbe prouzročilo Ville de Paris;
            
         
               —
            
            
               naloži Europskoj komisiji snošenje svih troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga.
   
               1.
            
            
               Prvi tužbeni razlog odnosi se na ništavost Uredbe (EZ) Komisije br. 2016/646 od 20. travnja 2016. o izmjeni Uredbe (EZ) br. 692/2008 s obzirom na emisije iz lakih osobnih i teretnih vozila (Euro 6) (SL 2016, L 109, str. 1.; u daljnjem tekstu: pobijana uredba) zbog nenadležnosti, jer je Komisija nepravilno koristila regulatorni postupak s kontrolom. Komisija je rationae materiae nenadležna te je počinila bitnu povredu postupka donošenjem pobijane uredbe.
            
         
               2.
            
            
               Drugi tužbeni razlog odnosi se na ništavost pobijane uredbe zbog povrede primarnog prava, sekundarnog prava u području okoliša, kao i supsidijarnih normi prava Europske unije zbog nepoštovanja općih načela europskog prava okoliša, kao i načela pravne sigurnosti i legitimnih očekivanja.
            
         Što se tiče dijela tužbe koji se odnosi na naknadu štete, tužitelj tvrdi da su ispunjeni uvjeti za izvanugovornu odgovornost Unije, budući da, kao prvo, pobijana uredba sadrži nepravilnosti kako u pogledu oblika, tako i sadržaja, kao drugo, pobijana uredba je prouzročila stvarnu i izvjesnu štetu i, kao treće, izravna uzročna veza između postupanja Komisije i navodne štete se ne može osporiti.